  Майя Бывальцева 2021-тӥ арын Дэри ёросын Хохряки гуртын но Ягул черкогуртын выль амбулаториос пуктыны малпало. Со сяна, туэ ёросын куать фельдшер-акушер пунктъёсты усьтозы. Со сярысь муниципал кылдытэтлэн тӧроез Константин Русинов «ВКонтакте» мерлыко вотэсысь бамаз ивортӥз. Тазалыкез утён удысэз азинтон выль ужасьёсты кулэ каре. Соин ик али ёрос эмъяськонни нимаз ӧръёсъя эмчиосты, фельдшеръёсты, акушеръёсты но эмсузэръёсты утча. Константин Русиновлэн кылъёсызъя, 2020-тӥ арын Дэриысь ёрос эмъяськонниын коронавирусэн черлам но висисен малпам 3 сюрс 500 адямилы юрттэт сётӥзы. Со понна выль ужан тӥрлык вуиз. Кылем ар ӵоже Дэриысь эмъюртэ вить санитарной транспорт, компьютер томографъёс, УЗИ аппаратъёс, тыосты шокатӥсь аппаратъёс но цифровой рентген тӥрлык. Со сяна, ужаны 20 выль ӧнерчиос вуизы, соос пӧлын эндокринолог но кардиолог Константин Русинов, Дэри ёрослэн тӧроезТодэ вайытом, тулыспалысен Удмуртиысь эмъяськонниосын диспансеризациез выльысь азьланьтӥзы.  Тегъёс: Тазалык Удмуртия Дэри эмъяськонниос лэсьтськон  